**Ellátási szerződés módosítása**

amely létrejött egyrészről

**Budapest Főváros VII. kerület Erzsébetváros Önkormányzata**

székhely: 1073 Budapest, Erzsébet körút 6.,

törzskönyvi azonosító szám: 735704,

KSH statisztikai számjel: 15735708-8411-321-01,

adóazonosító szám: 15735708-2-42,

fizetési számlaszáma: 11784009-15507008,

képviseli: Vattamány Zsolt (polgármester)

mint megbízó (a továbbiakban: Megbízó),

másrészről a

# Küldetés Egyesület

székhely: Budapest, VII. Klauzál tér 5.

bírósági bejegyző végzés száma: 7.Pk. 60976/2001/2.

adószám: 19661500–1–42

bankszámláját vezető hitelintézet neve: K&H Bank

bankszámlaszám: 10200830 - 32313521

működési engedély száma: VIII-2680/8/2007.

képviselő: Hitzingerné Klemens Lilla, kuratóriumi elnök

a továbbiakban mint Szolgáltatást nyújtó

szerződő felek a közöttük fennálló ellátási szerződést Budapest Főváros VII. kerület Erzsébetváros Önkormányzat Képviselő-testületének …../2012. (… …) határozata alapján az alábbiak szerint módosítják:

*(A Megbízó és Szolgáltatást nyújtó szervezet a továbbiakban együttesen: Felek)*

**1.**

**Felek** 2006. 02. 24-én 101/2006. (II.24.) ellátási szerződést (a továbbiakban: Szerződés) kötöttek, - mely módosításra került 2008. 04. 25-én, illetve 2012. 01. 26-án - **fogyatékos személyek nappali ellátása** tárgyában végzendő szolgáltatások ellátására.

A szerződés időtartama: határozatlan.

**2.**

**Felek** az államháztartásról szóló 2011. évi CXCV. törvény végrehajtására kiadott, az államháztartásról szóló törvény végrehajtásáról szóló 368/2011. (XII. 31.) Kormányrendelet 174. § (4) bekezdése értelmében a jelen szerződés aláírásával rögzítik, hogy Budapest Főváros VII. kerület Erzsébetváros Önkormányzatának adóazonosító száma: 15735708-2-42, fizetési számlaszáma: 11784009-15507008.

**3. Az Ellátási szerződés 2.2. pont utolsó bekezdése az alábbiak szerint módosul:**

**A Megbízó megbízása alapján a fenti jogszabályi követelményeknek megfelelően nappali ellátást nyújt 8 fő Budapest VII. kerületi lakóhellyel rendelkező részére, aki a harmadik életévét betöltötte, önkiszolgálásra részben képes vagy önellátásra nem képes, felügyeletre szoruló fogyatékos személy. Ezen szolgáltatás biztosításával – az Szt. 86. § (2) bek. b) pontja alapján – a Megbízó kötelező feladatát látja el.**

**4. Az Ellátási szerződés 3.2. pontja az alábbiak szerint módosul:**

A 2. pontban meghatározott szolgáltatást a Szolgáltatást végző a Küldetés Egyesület keretén belül, annak székhelyén az Értelmi Fogyatékosok Fejlesztő Központ Napközi Otthona 1072 Budapest, Klauzál tér 5. szám alatt, valamint telephelyén a 1078. Budapest István u. 20. szám alatt működő intézményeiben látja el.

**5. Az Ellátási Szerződés 4.4. és 6.4. pontjaiban a Szociális és Egészségügyi Bizottság megnevezése Művelődési, Kulturális és Szociális Bizottság megnevezésre módosul.**

**6. Az Ellátási szerződés 5.3. pontja az alábbiak szerint módosul:**

**Az Önkormányzat vállalja, hogy a Szolgáltatást végző részére a szolgáltatás ellenértékét évenként egy összegben tárgyév október 30-ig a Szolgáltatást nyújtó K & H fióknál nyilvántartott 10200830 – 32313521 számú bankszámlaszámra utalja a számla kézhezvételét követő 30 napon belül.**

A szolgáltatás ellenértéke megegyezik a Magyarország költségvetéséről szóló törvényben a fogyatékos személyek nappali intézményi ellátására meghatározott normatív támogatás fajlagos összegével a 2. pontban meghatározott főre számítva.

A szolgáltatás ellenértékét a 2012. naptári évre a szerződő felek az alábbi összegben határozzák meg:

* **a szolgáltatás ellenértéke a 2012. évben: 3 244 800 Ft/év**

**7.**

Az **1. pont** alatt körülírt szerződés jelen módosítással nem érintett részei változatlanul maradnak hatályban.

**8.**

**Felek** rögzítik, hogy jelen szerződés-módosítás 2012. március 1-től hatályos, rendelkezéseit ezen időponttól kell alkalmazni.

**9.**

**Felek** a jelen szerződés-módosítást annak elolvasása után, mint akaratukkal mindenben megegyezőt írták alá.

Budapest, 2012.

|  |  |
| --- | --- |
| ..................................................……… | ..............................................……………… |
| Budapest Főváros VII. Kerület Önkormányzata | Küldetés Egyesület |
| **képviseletében** | **képviseletében** |
| Vattamány Zsolt | Hitzingerné Klemens Lilla |
| **polgármester** | **elnök** |
|  |  |

Ellenjegyezem:

**……………………………………**

**Dr. Gotthard Gábor**

jegyző