**Erzsébetvárosi Vagyon- és Ingatlankezelő Központ Korlátolt Felelősségű Társaság**

székhely: 1073. Budapest, Erzsébet krt. 6.

cégjegyzékszáma: 01-09-974169

alapító: Budapest Főváros VII. kerület Erzsébetváros Önkormányzata

**ALAPÍTÓI HATÁROZAT**

A Budapest Főváros VII. kerület Erzsébetváros Önkormányzatának Képviselő-testülete (továbbiakban: Alapító, székhely: 1073 Budapest, Erzsébet krt. 6., képviseletében eljár: Vattamány Zsolt polgármester) mint az Erzsébetvárosi Vagyon- és Ingatlankezelő Központ Korlátolt Felelősségű Társaság egyszemélyes korlátolt felelősségű társaság egyedüli tagja az Alapító Okirat rendelkezései szerint az alábbi alapítói határozatokat hozza:

**………………..számú határozat**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy az egyedüli tulajdonában lévő Erzsébetvárosi Vagyon- és Ingatlankezelő Központ Korlátolt Felelősségű Társaság egyszemélyes korlátolt felelősségű társaság 2011. december 20. napján módosításokkal egységes szerkezetbe foglalt Alapító okiratát az alábbiak szerint módosítja:

1., Telephelyek felvétele: A Társaság két telephelyet létesít a Budapest Főváros VII. kerület Erzsébetváros Önkormányzat, mint Alapító kizárólagos tulajdonát képező alábbi ingatlanokban: **1071 Budapest, Damjanich u. 12.** sz. alatt, és **1074 Budapest, Dohány u. 41.** sz. alatt. Budapest Főváros VII. kerület Erzsébetváros Önkormányzatának Képviselő-testülete úgy dönt, hogy biztosítja, hogy a Társaság az ingatlanokat telephelyül használja addig, amíg a társaság 100 százalékos társasági részesedését megtestesítő üzletrészének kizárólagos tulajdonosa a Budapest Főváros VII. kerület Erzsébetváros Önkormányzat.

2., E-mail elérhetőség: A Társaság e-mail elérhetősége a továbbiakban: [info@evikkft.hu-ra](mailto:info@evikkft.hu-ra) változik, így az Alapító Okiratból törlésre kerül az [evikkft@freemail.hu](mailto:evikkft@freemail.hu) e-mail elérhetőség.

3., Tevékenységi kör bővítése: Budapest Főváros VII. kerület Erzsébetváros Önkormányzatának Képviselő-testülete úgy dönt, hogy a Társaság **tevékenységi körét** kibővíti az alábbi tevékenységekkel: Üzletvezetés, Számítógépes programozás, Számítógép-üzemeltetés, Adatfeldolgozás, web-hoszting szolgáltatás,Világháló-portál szolgáltatás,Épületépítési projekt szervezése,Lakó- és nem lakó épület építése,Egyéb m.n.s. építés, Bontás, Építési terület előkészítése, Egyéb befejező építés m.n.s., Tetőfedés, tetőszerkezet-építés, Egyéb speciális szaképítés m.n.s., Saját tulajdonú ingatlan adásvétele, Saját tulajdonú, bérelt ingatlan bérbeadása, üzemeltetése, Ingatlanügynöki tevékenység, Építészmérnöki tevékenység, Mérnöki tevékenység, műszaki tanácsadás, Műszaki vizsgálat, elemzés, Egyéb gép, tárgyi eszköz kölcsönzése, Építményüzemeltetés, Követelésbehajtás, M.n.s. egyéb kiegészítő üzleti szolgáltatás, PR, kommunikáció, Reklámügynöki tevékenység, Piac-, közvélemény-kutatás, M.n.s. egyéb szakmai, tudományos, műszaki tevékenység, Munkaközvetítés

Munkaerőkölcsönzés, Egyéb emberierőforrás-ellátás, -gazdálkodás, Zöldterület-kezelés, Általános épülettakarítás, Egyéb épület, ipari takarítás, Egyéb takarítás, Összetett adminisztratív szolgáltatás, Telefoninformáció, M.n.s. egyéb kiegészítő üzleti szolgáltatás, Oktatást kiegészítő tevékenység.

4., Nyereségfelosztás: Budapest Főváros VII. kerület Erzsébetváros Önkormányzatának Képviselő-testülete úgy dönt, hogy az Alapító Okiratban a **nyereségfelosztás** szabályozása a gazdasági társaságokról szóló 2006. évi IV. törvénynek (Gt.) megfelelően kerül szabályozásra.

5., **Alapítói hatáskörök**: Figyelemmel arra, hogy az Önkormányzat mint alapító a Társaságot az új önkormányzati vagyongazdálkodási modell megvalósítása érdekében alapította, így szükséges, hogy a stratégiai döntések meghozatala és a Társaság feletti teljes körű alapítói ellenőrzés biztosítása érdekében egyes külön nevesített ügycsoportokban az alapító rendelkezzék kizárólagos hatáskörrel.

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy a Társaság Alapítói Okiratában a Gt. 141. § (2) bekezdésében foglalt rendelkezéseken túl az **alapítót megillető kizárólagos hatáskörök** az alábbiak szerint kerüljenek meghatározásra:

a) éves üzleti terv elfogadása, amelyet a társaság ügyvezetése a tárgyévet megelőző év november 30. napjáig köteles az alapító elé beterjeszteni;

b) előzetes jóváhagyás megadása olyan szerződéshez, kötelezettségvállaláshoz, amelyeket a társaság a tevékenységi körébe tartozóan kíván olyan gazdálkodó szervezettel kötni, amely gazdálkodó szervezet nem az alapító, vagy az alapító kizárólagos tulajdonában álló gazdasági társaság, vagy a társaság kizárólagos tulajdonában áll;

c) előzetes jóváhagyás megadása a társaság kizárólagos tulajdonában álló gazdasági társaság vezető tisztségviselőinek (ideértve a cégvezetőt is), felügyelő bizottsági tagjainak, könyvvizsgálójának kinevezéséhez, díjazásuk megállapításához és megbízatásuk visszavonásához;

d) előzetes jóváhagyás megadása a társaság kizárólagos tulajdonában álló gazdasági társaság alapításához, átalakulásához, megszüntetése elhatározásához;

e) előzetes jóváhagyás megadása a társaság kizárólagos tulajdonában álló gazdasági társaság törzstőkéjének felemeléséhez, leszállításához;

f) előzetes jóváhagyás megadása a társaság és kizárólagos tulajdonában álló gazdasági társaság közötti szerződésekhez;

g) előzetes jóváhagyás megadása a társaság és kizárólagos tulajdonában álló gazdasági társaság hitelfelvételéhez, lízingszerződés megkötéséhez, vagy minden 2 évnél hosszabb időtartamú pénzügyi vagy egyéb kötelezettségvállalását illetően;

h) előzetes hozzájárulás megadása a legalább bruttó 1.000.000.-Ft összegű követelés elengedéséhez;

i) előzetes hozzájárulás megadása évi bruttó 10.000.000.-Ft értékű egyedi jogügylethez;

j) előzetes hozzájárulás megadása a legalább bruttó 1.000.000.-Ft összegű eszközbeszerzésre;

k) a társaság szervezeti és működési szabályzatának – és annak módosítása – jóváhagyása;

l) a vezető tisztségviselő(k) prémium (céljutalom) kiírásának elfogadása, jóváhagyása;

m) a társaság munkavállalóira vonatkozó premizálási rendszer jóváhagyása.

6., Szerződésminta elhagyása: Budapest Főváros VII. kerület Erzsébetváros Önkormányzatának Képviselő-testülete úgy dönt, hogy a mai nappal a Társaság 2011. december 20. napján kelt, a 2006. évi V. törvény (Ctv.) 9. számú melléklete szerinti szerződésmintával készült – módosításokkal egységes szerkezetbe foglalt - Alapító Okiratát akként módosítja, hogy azt **hatályon kívül helyezi**, és a mai nappal elfogadja a szerződésminta elhagyásával készült, a **módosításokkal és hatályosított adatokkal egységes szerkezetbe foglalt** jelen határozati javaslat mellékletét képező Alapító Okiratát.

A Budapest Főváros VII. kerület Erzsébetváros Önkormányzatának Képviselő-testülete ezennel felkéri Bencze György ügyvezető urat, hogy a mai napon hozott …… határozatokkal módosított és a módosításokkal egységes szerkezetbe foglalt Alapító Okirat módosításának a Cégbíróságra történő benyújtásához a szükséges jogi megbízást adja ki.

Budapest, 2012. március …..

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Budapest Főváros VII. kerület Erzsébetváros Önkormányzata**

**képviseli: Vattamány Zsolt, polgármester**

**alapító**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Ellenjegyezte Dr. Gotthard Gábor, jegyző